ai4bharat/Pralekha huggingface dataset:
ரெயில்வே அமைச்சகம்
Ministry of Railways
ரயில்வே உள்கட்டமைப்பை வலுப்படுத்தும் வகையிலும், எதிர்காலத்திற்கு ஏற்ற வகையில் இந்திய ரயில்வேயை தயார்படுத்துவதற்காகவும், 2021 பிப்ரவரி மற்றும் மார்ச் மாதங்களிலும், 2021-22 நிதியாண்டிலும் தனது பல்வேறு மண்டலங்களில் செயல்படுத்துவதற்கான 56 திட்டங்களை இந்திய ரயில்வே அடையாளம் கண்டுள்ளது.
இதுவரை இல்லாத வகையில், மூலதன செலவினங்களுக்காக ரூ 2,15,058 கோடியை இந்தாண்டு ரயில்வே செலவிடவுள்ளது. நாடாளுமன்றத்தின் மக்களவையில் கேள்விகளுக்கு எழுத்துப்பூர்வமாக பதிலளித்த மத்திய ரயில்வே, வர்த்தகம் & தொழில்கள் மற்றும் நுகர்வோர் விவகாரங்கள், உணவு, & பொது விநியோகம் அமைச்சர் திரு.பியூஷ் கோயல், கிழக்கு மற்றும் மேற்கு பிரத்தியேக சரக்கு ரயில்பாதைகளின் இரு பிரிவுகளை பிரதமர் திறந்து வைத்துள்ளதாக தெரிவித்தார்.
ரயில்வே சரக்கு போக்குவரத்தை அதிகரிக்க பல்வேறு நடவடிக்கைகள் எடுக்கப்பட்டு வருவதாகவும், கிசான் ரயிலின் மூலம் எடுத்து செல்லப்படும் பழங்கள் மற்றும் காய்கறிகளுக்கான கட்டணங்கள் மீது 50 சதவீதம் மானியம் வழங்கப்படுவதாகவும் அவர் கூறினார்.
2017-18-ஆம் ஆண்டு 380 ஜோடி ரயில்களில் இருந்த பேண்ட்ரி கார்/மினி பேண்ட்ரி எனப்படும் உணவு வழங்கும் வசதிகள், 2019-20-ஆம் ஆண்டில் 419 ஜோடி ரயில்களுக்கு அதிகரிக்கப்பட்டுள்ளது.
ரயில் நிலையங்களை முறையாக பராமரிப்பதற்காகவும், பயணிகளுக்கு வசதிகளை ஏற்படுத்துவதற்காகவும் நிதி ஒதுக்கீடு தொடர்ந்து அதிகரிக்கப்பட்டு வருகிறது. 2015-16-ஆம் ஆண்டு ரூ 1081.21 கோடியாக இருந்த இதற்கான செலவு, 2020-21-ஆம் ஆண்டில் டிசம்பர் 2020 வரையில் ரூ 1646.94 கோடியாக அதிகரித்துள்ளது.
ரயில் கழிவுகளின் செயல்திறன் மிக்க மேலாண்மைக்கான நடவடிக்கைகள் குறித்து பதிலளித்த அமைச்சர், குறிப்பிட்ட ரயில் நிலையங்களில் கழிவுகள் சேகரிக்கப்படுவதாகவும், அதன் பின்னர் அவை உள்ளாட்சி அமைப்புகளின் கிடங்குகளுக்கு அனுப்பப்படுவதாகவும் கூறினார்.
மலைப் பிரதேசங்களில், குறிப்பாக வடகிழக்கு மாநிலங்களில் பல ரயில் திட்டங்கள் செயல்படுத்தப்பட்டு வருகின்றன. 2020 ஏப்ரல் 1-ன் படி, ரூ 75,795 கோடி மதிப்பில் 19 திட்டங்கள் 2,008 கி.மீ நீளத்திற்கு வடகிழக்கு பிராந்தியத்தில் செயல்படுத்தப்பட்டு வருகின்றன.
விவசாயிகள் தங்களது பொருட்களை பல்வேறு இடங்களுக்கு எளிதாக எடுத்து செல்வதற்காக தொடங்கப்பட்ட கிசான் ரயில் திட்டத்தின் கீழ், 18 வழித்தடங்களில் கிசான் ரயில்கள் இது வரை இயக்கப்பட்டுள்ளன. 157 ரயில் சேவைகளின் மூலம் சுமார் 50,000 டன் விளைபொருட்கள் இது வரை எடுத்து செல்லப்பட்டுள்ளன.
ரயில்வே வலைப்பின்னல் தொழில்நுட்பத்தை மேம்படுத்துவதற்கான நீண்ட கால திட்டமிடலுக்காக தேசிய ரயில் திட்டத்தின் வரைவு இறுதி அறிக்கை ரயில்வே அமைச்சகத்தின் இணையதளத்தில் கிடைக்கிறது.
விரிவாக்கம், திறன் மேம்பாடு, சரக்கு முனையங்களை அமைத்தல், ரயில் நிலைய மறுசீரமைப்பு மற்றும் பல்வேறு நவீனப்படுத்துதல் நடவடிக்கைகளுக்காக 2030-ஆம் ஆண்டு வரை ரூ 50 லட்சம் கோடி முதலீடு ரயில்வேக்கு தேவைப்படுகிறது. இதற்காக பொது, தனியார் கூட்டுமுறையை பயன்படுத்திக்கொள்ள திட்டமிடப்பட்டு வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1694863
-------
(Visitor Counter : 77
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 206.21 கோடி 93.55 கோடி 2-வது தவணை மற்றும் 10.59 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 29,58,617 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 1,34,933 கொவிட் சிகிச்சை பெறுபவர்கள் எண்ணிக்கை 0.31 சதவிதமாக உள்ளது.
குணமடைந்தோர் விகிதம் தற்போது 98.50 சதவீதம்
கடந்த 24 மணி நேரத்தில் 18,558 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,34,84,110 என அதிகரித்துள்ளது.
கடந்த 24 மணி நேரத்தில் 18,738 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 5.02 சதவீதம் ஆகும்
வாராந்திர பாதிப்பு விகிதம் 4.63 சதவீதம் ஆகும்
இதுவரை மொத்தம் 87.79 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,72,910 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1849235
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
இம்பாலை மையமாக தேர்வு செய்த விண்ணப்பதாரர்கள் அய்சால், தில்லி, திஸ்பூர், ஜோர்ஹட், கோஹிமா, கொல்கத்தா, ஷில்லாங் ஆகிய எந்த மையத்திலும் மாறுவதற்கும் எழுதுவதற்கும் யுபிஎஸ்சி அனுமதி அளித்துள்ளது என்று மத்திய அமைச்சர் டாக்டர் ஜிதேந்திர சிங் கூறியுள்ளார்
இம்பாலை மையமாகத் தேர்ந்தெடுத்த வேட்பாளர்கள், அய்சால், டெல்லி, திஸ்பூர், ஜோர்ஹாட், கோஹிமா, கொல்கத்தா மற்றும் ஷில்லாங் ஆகிய எந்த மையத்திலும் மாறுவதற்கும் எழுதுவதற்கும் யுபிஎஸ்சி அனுமதி அளித்துள்ளது என்று மத்திய அறிவியல் மற்றும் தொழில்நுட்பத் துறை இணையமைச்சர்  பிரதமர் அலுவலகத்தின் பணியாளர், மக்கள் குறைகள், ஓய்வூதியம், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் கூறியுள்ளார்.
மாநிலங்களவையில் கேள்வி ஒன்றுக்கு எழுத்துப்பூர்வமாக பதிலளித்த டாக்டர் ஜிதேந்திர சிங், சிவில் சர்வீசஸ்  தேர்வு, 2023  மற்றும் தொழிலாளர் வருங்கால வைப்பு நிதி அமைப்பில்  கணக்கு அதிகாரி / அமலாக்க அதிகாரி மற்றும் உதவி வருங்கால வைப்பு நிதி ஆணையர்  க்கான ஆட்சேர்ப்பு தேர்வுகளில்  இந்த அனுமதி வழங்கப்பட்டதாக தெரிவித்தார்.
மணிப்பூரில் பல்வேறு தேர்வுகளை நடத்துவதற்காக பணியாளர் தேர்வு ஆணையம் மூன்று  மையங்களைக் கொண்டுள்ளது என்றும் டாக்டர் ஜிதேந்திர சிங் கூறினார். இருப்பினும், பல்வகை பணிகளுக்கான  ஊழியர்கள் மற்றும் ஹவில்தார்  தேர்வு, 2022-ல் மணிப்பூர் வேட்பாளர்களுக்கு வடகிழக்கில் ஐஸ்வால், கோஹிமா போன்ற மாற்று மையங்கள் வழங்கப்பட்டன. மேலும், வேட்பாளர்கள் இந்தியாவில் எங்கு வேண்டுமானாலும் தங்கள் விருப்ப மையத்தை மாற்றுவதற்கான வாய்ப்புகளும் வழங்கப்பட்டன.
சுகாதாரம் மற்றும் குடும்ப நலத்துறை அமைச்சகம்
ஒரு நாளில் அதிக அளவு குணமடைந்தவர்களின் எண்ணிக்கை 51,706-ஐ இந்தியா எட்டியுள்ளது
குணமடையும் விகிதம் மிக அதிக அளவான 67.19 சதத்தை எட்டியுள்ளது
இறப்பவர்கள் விகிதம் 2.09 சதமாக குறைவு
கடந்த 24 மணி நேரத்தில், அதிக எண்ணிக்கையிலான கொவிட்-19 தொற்று நோயாளிகள் அதாவது 51,706 பேர் குணமடைந்து வீடு திரும்பியுள்ளனர். குணம் அடைந்தவர்களின் விகிதம் 67.19 சதவீதமாக உயர்ந்து சாதனை படைத்துள்ளது. குணமடைந்தவர்களின் மொத்த எண்ணிக்கை 12,82,215-ஆக அதிகரித்துள்ளது. இது, சிகிச்சையில் இருப்பவர்களின் எண்ணிக்கையைவிட, இரண்டு மடங்கு அதிகம்.
கடந்த 14 நாட்களில் மட்டும் குணமடைந்தவர்களின் விகிதம் 63.8%. தொடர்ச்சியாக குணமடைந்தவர்களின் எண்ணிக்கை அதிகரித்ததால், குணமடைந்தவர்களுக்கும், மருத்துவக் கண்காணிப்பில் உள்ள கொவிட்-19 நோயாளிகளுக்குமானை இடைவெளி 7 லட்சத்தை நெருங்கியுள்ளது. நாள்தோறும் குணமடைந்தவர்களின் எண்ணிக்கை அதிகரித்து வருவதால், சிகிச்சையில் இருக்கும் நோயாளிகளின் எண்ணிக்கை 5,86,244 ஆகக் குறைந்துள்ளது . அனைத்து நோயாளிகளும் மருத்துவ கண்காணிப்பில் உள்ளனர்.
மத்திய, மாநில மற்றும் யூனியன் பிரதேச அரசுகள் ஒருங்கிணைந்து செயல்படுத்திய “பரிசோதனை, தடம் அறிதல் மற்றும் சிகிச்சை” என்ற உத்தியாலும், தொடர் நடவடிக்கைகளாலும், கொவிட்-19 தொற்று நோயாளிகளின் இறப்பு விகிதம் குறைவான அளவிலேயே உள்ளது. இந்தத் தொற்றினால் உயிரிழக்கும் விகிதம், உலக நாடுகளுடன் ஒப்பிடும் போது இ்ந்தியாவில் குறைந்த அளவிலேயே உள்ளது. இது இன்று 2.09 சதவீதமாக உள்ளது
கோவிட்-19 குறித்த அதிகாரப்பூர்வமான தகவல்களையும், கோவிட்-19 தொடர்பான தொழில்நுட்ப ரீதியிலான விஷயங்கள், வழிகாட்டுதல்கள், அறிவுறுத்தல்கள் பற்றிய புதிய தகவல்களைத் தெரிந்து கொள்ள தயவுசெய்து இந்த இணையதளத்தைப் பாருங்கள்: https://www.mohfw.gov.in/ மற்றும் @MoHFW_INDIA.
PIB Headquarters
பி.எஸ்.என்.எல் வழங்கும் கவர்ச்சிகரமான அபிநந்தன் – 151 ப்ளான் வவுச்சர்
இந்திய அரசு தொலைத் தொடர்பு நிறுவனமான பி.எஸ்.என்.எல் தனது ப்ரீபெய்ட் மொபைல் வாடிக்கையாளர்களுக்கு கவர்ச்சிமிகு ப்ளான் வவுச்சர் அபிநந்தன் – 151-ஐ அறிமுகம் செய்துள்ளது. இந்த ப்ளான் 90 நாட்களுக்கு மட்டும் சிறப்புச் சலுகையாக அளிக்கப்படுகிறது.
ரூ.151-க்கு அளவற்ற வாய்ஸ் அழைப்புகள் அனைத்து நெட்வொர்க்கிற்கும்  ரோமிங்கிலும் கிடைக்கிறது. மேலும், இலவசமாக இந்த ப்ளானில் தினமும் 1GB டேட்டா & 100 SMS அனைத்து நெட்வொர்க்கிற்கும் கிடைக்கும். இவையனைத்தும் முதல் 24 நாட்களுக்கு கிடைக்கும்.
மேற்கூறிய அனைத்து இலவசங்களுடன் இந்த ப்ளான் வவுச்சரை புதிய மொபைல் கனெக்ஷன் ப்ளான் மாற்றம் மற்றும் ப்ளான் நீட்டிப்பு என அனைத்து வகையிலும் வாடிக்கையாளர்கள் பயன்படுத்தும் வண்ணம் அளிக்கப்படுகிறது.
குறைந்த கட்டணத்தில் சிறந்த சேவையை தனது வாடிக்கையாளர்களுக்கு உறுதிசெய்யும் வகையில் பி.எஸ்.என்.எல் செயல்பட்டு வருகிறது என்று திரு ஷீத்லா ப்ரசாத் இயக்குனர் , பி.எஸ்.என்.எல். தெரிவித்துள்ளார்.
இளைஞர் நலன் மற்றும் விளையாட்டு அமைச்சகம்
இந்திய குடியரசுத் தலைவர் 2020ஆம் ஆண்டின் தேசிய விளையாட்டு மற்றும் சாகச விருதுகளை காணொளிக் காட்சி வாயிலாக வழங்கினார்
முதன் முறையாக காணொளிக் காட்சி வாயிலாக விருது வழங்கிய விழாவில், இந்திய ஜனாதிபதி திரு. ராம்நாத் கோவிந்த், 2020ஆம் ஆண்டின் தேசிய விளையாட்டு மற்றும் சாகச விருதுகளை குடியரசுத் தலைவர் மாளிகையில் இருந்து இன்று  வழங்கினார், மேலும் இந்த விருது வென்றவர்களின் சாதனைகள், விளையாட்டில் இந்தியாவின் அபரிமிதமான திறனை நினைவூட்டுவதாகவும் கூறினார்.
மிக உயரந்த லட்சிய நோக்குடன் முன்னேறி 2028 ஒலிம்பிக்கில் பதக்கங்களை வெல்லும் முதல் பத்து நாடுகளில் இந்தியா இடம் பெற ஆசைப்படுவதாகவும், இந்தியா விளையாட்டில் ஒரு சிறந்த சக்தியாக உருவெடுக்கும் நாள் வெகு தொலைவில் இல்லை என்றும் குடியரசுத் தலைவர் கூறினார். பெங்களூரு, புனே, சோனேபட், சண்டிகர், கொல்கத்தா, லக்னோ, டெல்லி, மும்பை, போபால், ஹைதராபாத் மற்றும் இட்டாநகர் உள்ளிட்ட நாடு முழுவதும் உள்ள 11 வெவ்வேறு மையங்களில் உள்ள அதிகாரிகள், விளையாட்டு நபர்கள் மற்றும் பயிற்சியாளர்கள் கூட்டத்தில் உரையாற்றிய போது, "இந்த இலக்கை நாம் அடைவோம் என்று நான் உறுதியாக நம்புகிறேன்" என்று அவர் தெரிவித்தார். இந்த விழாவில் இளைஞர் விவகாரங்கள் மற்றும் விளையாட்டுக்கான மத்திய மாநில அமைச்சர் , திரு. கிரேன் ரிஜிஜு கலந்து கொண்டு புதுதில்லியில் இருந்து வரவேற்புரை நிகழ்த்தினார்.
ரசாயனம் மற்றும் உரங்கள் அமைச்சகம்
2022 மே மாதத்தில் முதல் முறையாக பிரதமரின் பாரதிய மக்கள் மருந்தக திட்டத்தில் விற்பனை ரூ.100 கோடியைத் தாண்டியது
சாதாரண மக்களுக்கு குறிப்பாக ஏழைகளுக்கு மலிவு விலையில் தரமான மருந்துகளை வழங்குவதற்கான தொலைநோக்குப் பார்வையுடன், மத்திய அரசு 2024-ம் ஆண்டு மார்ச் மாதத்திற்குள் பிரதமர் பாரதிய மக்கள் மருந்தகங்களின் எண்ணிக்கையை 10,000 ஆக உயர்த்த இலக்கு நிர்ணயித்துள்ளது. 31.05.2022 வரை, இயங்கும் கடைகளின் எண்ணிக்கை 8735 ஆக அதிகரித்துள்ளது. பிரதமர் பாரதிய மக்கள் மருந்தக திட்டத்தின் கீழ், நாட்டின் 739 மாவட்டங்களில் இந்த மருந்தகங்கள் அமைக்கப்பட்டுள்ளன.
இத்திட்டத்தின் கீழ் அத்தியாவசிய மருந்துகள் தடையின்றி கிடைப்பதை உறுதி செய்ய இதனை செயல்படுத்தும் மருந்து மற்றும் மருத்துவ உபகரணங்கள் பிரிவு  உறுதிபூண்டுள்ளது. கடந்த 8 ஆண்டு பயணத்தில், 2014-15 ஆம் ஆண்டில் ஆண்டு விற்றுமுதல் ரூ. 8 கோடியாக இருந்தது. இந்த மாதத்தில் அதிகபட்சமாக ரூ. 100 கோடிக்கு மருந்து விற்பனை செய்யப்பட்டுள்ளது. இதன் மூலம் நாட்டின் குடிமக்களுக்கு ரூ.600 கோடி அளவுக்கு மிச்சமாகியுள்ளது. கடந்த ஆண்டு இதே மாதத்தில் கொரோனா இரண்டாவது அலை உச்சத்தில் இருந்த போது ரூ.83.77 கோடிக்கு விற்பனை செய்யப்பட்டது. இந்த உன்னதத் திட்டத்தின் அரசாங்கத்தின் தலையீட்டால் மக்கள் மருந்துகளுக்கான செலவை குறைக்க முடிந்தது. தற்போது, இந்த மையங்கள் 1600 க்கும் மேற்பட்ட மருந்துகள், 250 அறுவை சிகிச்சை உபகரணங்கள் மற்றும் ஊட்டச்சத்து மருந்துகள், ஆயுஷ் பொருட்கள் மற்றும் சுவிதா சானிடரி நாப்கின்களை  விற்பனை செய்து வருகிறது.
ஒவ்வொரு குடிமகனுக்கும் மக்கள் மருந்தகங்கள் மூலம் தரமான மருந்துகளை வழங்குவதற்காக 406 மாவட்டங்களில் உள்ள 3579 வட்டாரங்களுக்கு புதிய விண்ணப்பங்கள் வரவேற்கப்படுகின்றன. சிறிய நகரங்கள் மற்றும் வட்டாரங்களின் தலைமையகங்களில் வசிப்பவர்கள் இப்போது மக்கள் மருந்தகங்களை திறக்கும் வாய்ப்பைப் பயன்படுத்திக் கொள்ளலாம். இத்திட்டத்தின் கீழ் ஊக்கத்தொகையாக ரூ. 5 லட்சம், மற்றும் சிறப்பு சலுகைகள், ரூ. பெண்கள், எஸ்சி/எஸ்டி, மலை மாவட்டங்கள், தீவு மாவட்டங்கள் மற்றும் வடகிழக்கு மாநிலங்கள் உள்ளிட்ட பல்வேறு பிரிவினருக்கு ரூ.2.00 லட்சம் வரை ஊக்கத்தொகை வழங்கப்படும். இதன் மூலம் நாட்டின் ஒவ்வொரு மூலை முடுக்கிலும் உள்ள மக்களுக்கு மலிவு விலையில் மருந்துகள் எளிதில் சென்றடையும்.
இதன்படி, குருகிராம், சென்னை, கவுகாத்தி மற்றும் சூரத் ஆகிய இடங்களில் நான்கு கிடங்குகளை அமைப்பதன் மூலம் பிஎம்பிஐ விநியோக சங்கிலி அமைப்பை பலப்படுத்தியுள்ளது. கூடுதலாக, இந்தியாவின் ஒவ்வொரு பகுதியிலும் சரியான நேரத்தில் விநியோகத்தை உறுதி செய்வதற்காக இந்தியா முழுவதும் 39 விநியோகஸ்தர்களைக் கொண்ட வலுவான கட்டமைப்பை உருவாக்கியுள்ளது.
சுற்றுலா அமைச்சகம்
சமையற் கலையில் கூட்டுப் பட்டப்படிப்பு மற்றும் ஆராய்ச்சிக்கான புரிந்துணர்வு ஒப்பந்தம் இந்தியச் சமையல் கலை நிறுவனத்திற்கும் அமர்கண்டக்கில் உள்ள இந்திரா காந்தி தேசியப் பழங்குடியினர் பல்கலைக்கழகத்திற்கும் இடையே கையெழுத்தானது
சுற்றுலா அமைச்சகத்தின் கீழ் செயல்படும் சுயேட்சை நிறுவனமான இந்திய சமையல் கலை நிறுவனத்திற்கும் அமர்கண்டக்கில் உள்ள இந்திரா காந்தி தேசியப் பழங்குடியினர் பல்கலைக்கழகத்திற்கும் இடையே புரிந்துணர்வு ஒப்பந்தம் இன்று  புதுதில்லியில் கையெழுத்தானது. சமையல் கலையில் கூட்டுப் பட்டப்படிப்பு மற்றும் ஆராய்ச்சிக்கு இந்த ஒப்பந்தம் வகை செய்கிறது.
இந்திய சமையல் கலை நிறுவனத்தின் வளாகங்கள் திருப்பதியிலும், நொய்டாவிலும் செயல்படுகின்றன. நொய்டா வளாகத்தில் படிப்பு வகுப்புகள் 2018-19 கல்வியாண்டுக் குழுவுடன் தொடங்கும். அதற்கு அடுத்த படிப்பு வகுப்புக் குழுக்கள் திருப்பதி வளாகத்திலும். 2018-19 கல்வியாண்டு முதல் தொடங்கப்படும்.
இந்திய சமையல் கலை நிறுவனத்தின் முக்கிய நோக்கங்கள் வருமாறு: இந்திய சமையலைப் பேணிப் பாதுகாத்து, ஆவணப்படுத்தி, மேம்படுத்தி பரப்புவதற்கான முயற்சிகளுக்கு ஆதரவளிக்கும் அமைப்பை நிறுவுவது. குறிப்பிட்ட இந்தியச் சமையலில் நிபுணர்களின் தேவைகளை நிறைவு செய்வது. இந்திய சமையலைச் சுற்றுலாத் திட்டங்களின் முக்கிய அம்சமாக மேம்படுத்துவது.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
(Visitor Counter : 146
நுகர்வோர் நலன், உணவு மற்றும் பொது விநியோகம் அமைச்சகம்
ஒரு கோடிக்கும் மேற்பட்ட விவசாயிகள் தற்போதைய நெல் கொள்முதல் மூலம் பயனடைந்துள்ளனர்
கே எம் எஸ் 2022-2023-க்கான காலகட்டத்தில் கரீஃப் பருவ நெல் கொள்முதல் மூலம் 1 கோடிக்கும் மேற்பட்ட விவசாயிகள் பயனடைந்துள்ளனர். அவர்களிடமிருந்து 2023 மார்ச் 1-ம் தேதி வரை 713 லட்சம் மெட்ரிக் டன் கொள்முதல் செய்யப்பட்டுள்ளது. இதற்கு ஆதார விலையாக ரூ.1,46,960 கோடி விவசாயிகளின் வங்கிக் கணக்கில் நேரடியாக செலுத்தப்பட்டுள்ளது.
நெல் கொள்முதல் செய்யப்படும்போது கூட்டநெரிசல் ஏற்படுவதை தவிர்க்க அனைத்து நடவடிக்கைகளும் மேற்கொள்ளப்பட்டுள்ளன. அதேநேரத்தில் 2023 மார்ச் 1-ம் தேதி வரை மத்திய தொகுப்பிலிருந்து 246 லட்சம் மெட்ரிக் டன் அரிசி பெறப்பட்டுள்ளது. நாட்டின் தேவையைப் பூர்த்தி செய்வதற்கு ஏதுவான வகையில், மத்திய தொகுப்பில் தற்போது போதுமான அளவு அரிசி கையிருப்பு வைக்கப்பட்டுள்ளதாகவும் தெரிவிக்கப்பட்டுள்ளது.
கே எம் எஸ் 2022-23-க்கான கரீஃப் பருவ நெல் கொள்முதல் மூலம் 766 லட்சம் மெட்ரிக் டன் நெல் கொள்முதல் செய்ய திட்டமிடப்பட்டுள்ளது. இதேபோல் எதிர்வரும் ரபி பருவத்தில் 158 லட்சம் மெட்ரிக் டன் நெல்லைக் கொள்முதல் செய்ய திட்டமிடப்பட்டுள்ளது. இதனுடன் சேர்த்து கே எம் எஸ் 2022-23-காலகட்டத்தில் ஒட்டுமொத்தமாக 900 லட்சம் மெட்ரிக் டன் நெல் கொள்முதல் எதிர்பார்க்கப்படுகிறது.
குடியரசுத் தலைவர் செயலகம்
21ம் நூற்றாண்டில் உலகளாவிய அறிவில் இந்தியாவை சக்திவாய்ந்த நாடாக மாற்றுவதுதான் தேசிய கல்வி கொள்கையின் நோக்கம்: குடியரசுத் தலைவர்
21ம் நூற்றாண்டில் உலகளாவிய அறிவில் இந்தியாவை சக்திவாய்ந்த நாடாக மாற்றுவதுதான், தேசிய கல்வி கொள்கையின் நோக்கம் என்றும், இந்த இலக்கை அடைய ரூர்கேலா என்ஐடி போன்ற நிறுவனங்கள் முக்கிய பங்காற்ற வேண்டும் என்றும் குடியரசுத் தலைவர் திரு ராம்நாத் கோவிந்த் கூறினார்.
ஒடிசாவில் உள்ள ரூர்கேலா என்ஐடியின் 18வது பட்டமளிப்பு விழாவில், குடியரசுத் தலைவர் திரு ராம்நாத் கோவிந்த் இன்று கலந்து கொண்டார்.
இந்நிகழ்ச்சியில் அவர் ஆற்றிய உரையில் கூறியதாவது:
கிழக்கு இந்தியாவில் அரசு நடத்தும் 2வது பெரிய தொழில்நுட்ப கழகம் ரூர்கேலா என்ஐடி. இது, பொறியியல் மற்றும் தொழில்நுட்ப துறையில் குறிப்பிடத்தக்க பங்காற்றியுள்ளது. கடந்த 60 ஆண்டுகளுக்கு மேல், இந்த நிறுவனம் தொழில்நுட்ப வல்லுநர்களை மேம்படுத்தியுள்ளது.
தொழில்நுட்ப கல்வியில் பெண்கள் எண்ணிக்கை குறைவாக உள்ளது. நாடு முழுவதும் பல பட்டமளிப்பு விழாக்களில் நான் பங்கேற்றுள்ளேன். கலை, மானுடவியல், மருத்துவ அறிவியல், மற்றும் இதர துறைகளில் மாணவர்களை, மாணவிகள் மிஞ்சுகின்றனர்.
இதேபோல் தொழில்நுட்ப கல்வியிலும், மாணவிகள் ஊக்குவிக்கப்பட வேண்டும். தொழில்நுட்ப துறையில் பெண்கள் சிறந்து விளங்குவது, நாட்டின் வளர்ச்சியில் புதிய கோணத்தை ஏற்படுத்தும்.
சமூக பொறுப்பு நடவடிக்கைகளில் பெரு நிறுவனங்கள் ஈடுபடுவதுபோல், பல்கலைக்கழகங்கள் மற்றும் கல்வி நிறுவனங்களும் ஈடுபட வேண்டும். தங்களை சுற்றியுள்ள சமூகத்தின் மேம்பாட்டுக்கான பங்களிப்பை அளிக்க வேண்டும்.
21ம் நூற்றாண்டில், உலகளாவிய அறிவில் இந்தியாவை சக்திவாய்ந்த நாடாக மாற்றுவது, தேசிய கல்வி கொள்கையின் நோக்கங்களில் ஒன்று.
இந்த தேசிய இலக்குளை அடைவதில், ரூர்கேலா என்ஐடி போன்ற நிறுவனங்கள் முக்கிய பங்காற்ற வேண்டும்.
இவ்வாறு குடியரசுத் தலைவர் திரு ராம்நாத் கோவிந்த் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1706453
-------
(Visitor Counter : 80
பிரதமர் அலுவலகம்
மே 29-ந் தேதி ஒலிபரப்பாக உள்ள மனதின் குரல் நிகழ்ச்சிக்கு கருத்துக்களை பகிர்ந்துகொள்ளுமாறு பிரதமர் அழைப்பு விடுத்துள்ளார்
வரும் 29-ந் தேதி ஒலிபரப்பாக உள்ள மனதின் குரல் நிகழ்ச்சிக்கு அனைவரிடமிருந்தும் உள்ளீடுகளை பிரதமர் திரு நரேந்திர மோடி வரவேற்றுள்ளார்.
இது குறித்து பிரதமர் வெளியிட்டுள்ள டுவிட்டர் பதிவில் கூறியிருப்பதாவது-
“வரும் 29-ந் தேதி ஒலிபரப்பாக உள்ள இந்த மாத மனதின் குரல் நிகழ்ச்சிக்கு அனைவரும் உங்களது உள்ளீடுகளை பகிருமாறு நான் அழைப்பு விடுக்கிறேன். NaMo App and MyGov செயலிகளில் உங்களது கருத்துக்களை அனுப்புவதை நான் பார்க்கிறேன். உங்களது கருத்தை பதிவு செய்தும் 1800-11-7800 என்ற எண்ணுக்கு அனுப்பலாம்.
அறிவியல் மற்றும் தொழில்நுட்பத்துறை
லக்னோவில் நாளை சிஆர்டிஹெச்களின் எம்.எஸ்.எம்.இ.க்களை வலுப்படுத்தும் சிந்தனை அமர்வு
குறு, சிறு மற்றும் நடுத்தரத் தொழில் நிறுவனங்களிடையே தொழில்துறை ஆராய்ச்சியை வளர்ப்பதற்கும் புதுமையானத் தயாரிப்புகள் மற்றும் செயல்முறைகளை உருவாக்குவதற்கும் உகந்த சூழலை உருவாக்கும் நோக்கில், அறிவியல் மற்றும் தொழில்துறை ஆராய்ச்சித் துறை  பொதுவான ஆராய்ச்சி மற்றும் தொழில்நுட்ப மேம்பாட்டு மையங்களை  உருவாக்குவதை ஆதரிக்கும் ஒரு திட்டத்தை செயல்படுத்தி வருகிறது. சிஆர்டிஹெச்கள் எம்.எஸ்.எம்.இ.க்களின் பயன்பாட்டிற்காக அர்ப்பணிக்கப்பட்டுள்ளன. மின்னணுவியல் / புதுப்பிக்கத்தக்க எரிசக்தி, சுகாதாரம், சுற்றுச்சூழல் தலையீடுகள், குறைந்த விலை இயந்திரங்கள் மற்றும் புதிய பொருட்கள் / ரசாயன செயல்முறைகள் ஆகிய ஐந்து துறைகளில் நாடு முழுவதும் 18 சி.ஆர்.டி.டி.எச்களை டி.எஸ்.ஐ.ஆர் நிறுவியுள்ளது. நாடு முழுவதும் அமைக்கப்பட்டுள்ள சி.ஆர்.டி.டி.எச்.கள் உற்பத்தித்திறனை மேம்படுத்துவதையும், எம்.எஸ்.எம்.இ.க்களின் புதுமையான திறன்களை அதிகரிப்பதையும், உலகளவில் போட்டியிடுவதற்கும் வேலைவாய்ப்பை உருவாக்குவதற்கும் உதவுவதை நோக்கமாகக் கொண்டுள்ளன.
சி.ஆர்.டி.டி.எச் மற்றும் எம்.எஸ்.எம்.இ / ஸ்டார்ட் அப்கள் / கண்டுபிடிப்பாளர்கள் இடையேயான தொடர்புகளை வலுப்படுத்துவதற்காக அனைத்து 18 சி.ஆர்.டி.டி.எச்களிலும் சிந்தனை அமர்வுக்கு ஏற்பாடு செய்ய டி.எஸ்.ஐ.ஆர் திட்டமிட்டுள்ளது. இந்தத் தொடரின் முதல் அமர்வு ஜூலை27 அன்று கோரக்பூரில் உள்ள இந்திய தொழில்நுட்ப நிறுவனத்தில்  அமைக்கப்பட்ட டி.எஸ்.ஐ.ஆர்-சி.ஆர்.டி.டி.எச் இல் வெற்றிகரமாக ஏற்பாடு செய்யப்பட்டது. இரண்டாவது ஒரு நாள் 'சிந்தனை அமர்வு - சிஆர்டிஹெச் அதிகாரமளிக்கும் எம்.எஸ்.எம்.இ'களை லக்னோவில் உள்ள இந்திய நச்சுயியல் ஆராய்ச்சி நிறுவனத்தில் சி.ஆர்.டி.டி.எச் மற்றும் டி.எஸ்.ஐ.ஆர் இணைந்து ஆகஸ்ட் 24 அன்று ஏற்பாடு செய்துள்ளன.
டி.எஸ்.ஐ.ஆர் மற்றும் சி.எஸ்.ஐ.ஆர் தலைமை இயக்குநர் டாக்டர் என்.கலைச்செல்வி நிகழ்ச்சியைத் தொடங்கி வைக்கிறார். பின்னர் லக்னோ ஐ.ஐ.டி.ஆரின் இயக்குநர் டாக்டர் பாஸ்கர் நாராயணின் தொடக்க உரை மற்றும் டி.எஸ்.ஐ.ஆரின் விஞ்ஞானி-ஜி மற்றும் சி.ஆர்.டி.டி.எச் தலைவர் டாக்டர் சுஜாதா சக்லனோபிஸின் சிந்தனை அமர்வு பற்றிய கண்ணோட்டத்துடன் அமர்வு தொடரும்.
இந்த நிகழ்வில் எம்.எஸ்.எம்.இ / ஸ்டார்ட்-அப்கள் / கண்டுபிடிப்பாளர்கள் எதிர்கொள்ளும் சவால்களுக்கு சாத்தியமான தீர்வுகளை எட்டுவதற்கும், டி.எஸ்.ஐ.ஆர்-சி.ஆர்.டி.டி.எச்-ஐ.ஐ.டி.ஆர், லக்னோ, எம்.எஸ்.எம்.இ மற்றும் பிற பங்குதாரர்களுக்கு இடையில் ஒருங்கிணைப்பை உருவாக்கும் நோக்கத்துடனும் கலந்துரையாடல் அமர்வுகள் இருக்கும்.
ரெயில்வே அமைச்சகம்
இந்திய ரயில்வேக்கு அலைக்கற்றை ஒதுக்கீடு மற்றும் ரயில்வே செயல்பாடுகளின் பாதுகாப்பை மேம்படுத்துவதற்காக நவீன சிக்னல் தீர்வுகள்
ரயில் நிலையங்கள் மற்றும் ரயில்களில் பொதுமக்கள் பாதுகாப்பு மற்றும் பாதுகாப்பு சேவைகள் ஆகியவற்றுக்காக 700 மெகா ஹெர்ட்ஸ் அதிர்வெண் கட்டில், 5 மெகா ஹெர்ட்ஸ் அலைக்கற்றையை இந்திய ரயில்வேக்கு அரசு ஒப்புதல் அளித்துள்ளது.
நீண்ட கால மேம்பாடு அடிப்படையிலான நகரும் ரயில் வானொலி தகவ்ல் தொடர்பை இந்த அலைக்கற்றையை கொண்டு வழங்க இந்திய ரயில்வே திட்டமிட்டுள்ளது.
இத்திட்டத்திற்காக உத்தேசிக்கப்பட்டுள்ள முதலீடு ரூ 25,000 கோடிக்கும் அதிகமாகும். ஐந்து வருடங்களில் இந்த திட்டம் நிறைவேற்றப்படும். ரயில்வே செயல்பாடுகள் மற்றும் பராமரிப்பில் மிகப்பெரிய மாற்றத்தை இது கொண்டு வரும். பாதுகாப்பை அதிகரிப்பதோடு, தற்போதைய உள்கட்டமைப்பிலேயே அதிக ரயில்களை இயக்கவும் இது உதவும்.
ரயில் செயல்பாடுகளின் பாதுகாப்பை மேலும் மேம்படுத்தவும், கூடுதல் திறனை உருவாக்கவும், கீழ்கண்டவற்றை உள்ளடக்கி சிக்னல் அமைப்பின் நவீனமயப்படுத்தல் செய்யப்பட்டு வருகிறது:
1. டிஜிட்டல் தொழில்நுட்பங்களின் பலனை பெறுவதற்காக மின்னணு இன்டர்லாக்கிங் முறை செயல்படுத்தப்பட்டு வருகிறது. 2021 ஏப்ரல் 30 வரை 2221 நிலையங்களில்  இது நிறுவப்பட்டுள்ளது. வருங்காலத்திலும் இந்த வசதியை வழங்க கொள்கை முடிவு எடுக்கப்பட்டுள்ளது. அடுத்த மூன்று வருடங்களில் 1550 மின்னணு இன்டர்லாக்கிங் வசதிகள் வழங்கப்படும். ரயில் செயல்பாடுகளின் பாதுகாப்பு மற்றும் செயல்திறனை இது அதிகரிக்கும்.
2. இந்திய ரயில்வேயின் தற்போதைய அதிக போக்குவரத்து கொண்ட வழித்தடங்களில் இன்னும் அதிக ரயில்களின் இயக்கும் வகையில் திறனை மேம்படுத்தும் நோக்கில், 2021 ஏப்ரல் 30 வரை தானியங்கி பிளாக் சிக்னல் முறை 3447 ரூட் கிலோமீட்டர்களில் நிறுவப்பட்டுள்ளது. 15000 ரூட் கிலோமீட்டர்களில் இதை நிறுவ ரயில்வே திட்டமிட்டுள்ளது.
3. இருப்புப்பாதை சந்திக் கடவில் பாதுகாப்பை மேம்படுத்தும் நோக்கில், 11705 லெவல் கிராசிங்குகளுடன் சிக்னல்களை இன்டர்லாக்கிங் முறையில் 2021 ஏப்ரல் 30 வரை இந்திய ரயில்வே இணைத்துள்ளது.
4. லோகோ பைலட்டுகளுக்கு உதவுவதற்காக ஏடிபி முறையை உலகெங்கும் உள்ள ரயில்வேக்கள் பயன்படுத்தி வருகின்றன. பாதுகாப்பை மேம்படுத்துவ்தற்காக இந்திய ரயில்வேயிலும் இதை விரைவில் செயல்படுத்த முடிவெடுக்கப்பட்டுள்ளது. ஏடிபி அமைப்புகளுக்காக வெளிநாட்டு தொழில்நுட்பத்தை இந்திய ரயில்வே இது வரை சார்ந்திருந்த நிலையில், டிசிஏஎஸ் எனும் விலை குறைந்த உள்நாட்டு  தொழில்நுட்பத்தை இந்திய நிறுவனங்கள் தற்போது வெற்றிகரமாக உருவாக்கியுள்ளன. முதல் கட்டமாக, 37300 ரூட் கிலோமீட்டர்களில் இதை நிறுவ ஒப்புதல் அளிக்கப்பட்டுள்ளது.
தற்சார்பு இந்தியா இயக்கத்திற்கு ஊக்கமளிக்கும் விதத்தில், ரயில் நிலையங்கள் மற்றும் ரயில்களில் பொதுமக்கள் பாதுகாப்பு மற்றும் பாதுகாப்பு சேவைகள் ஆகியவற்றுக்காக 700 மெகா ஹெர்ட்ஸ் அதிர்வெண் கட்டில், 5 மெகா ஹெர்ட்ஸ் அலைக்கற்றையை இந்திய ரயில்வேக்கு அரசு ஒப்புதல் அளித்துள்ளது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727213
------
(Visitor Counter : 134
குடியரசுத் துணைத் தலைவர் செயலகம்
மூத்த பத்திரிகையாளர் திரு துர்லபதி குடும்ப ராவின் மறைவிற்கு குடியரசுத் துணைத் தலைவர் இரங்கல்
மூத்த பத்திரிகையாளர் திரு துர்லபதி குடும்ப ராவின் மறைவிற்கு குடியரசுத் துணைத் தலைவர் திரு எம் வெங்கையா நாயுடு தமது ஆழ்ந்த இரங்கலைத் தெரிவித்துக் கொண்டுள்ளார்.
“மூத்த பத்திரிகையாளர் திரு துர்லபதி குடும்ப ராவின் மறைவு என்னை மிகுந்த துயரத்தில் ஆழ்த்தியுள்ளது.
சுதந்திரப் போராட்ட வீரர், சமூக சேவகர், எழுத்தாளர், பிரபல பத்திரிக்கையாளர், சிறந்த மனிதர் என பன்முக தன்மைவாய்ந்த திரு ராவுடன் எனக்கு நீண்டகாலப் பழக்கம் உண்டு.
பத்மஸ்ரீ விருதைப் பெற்ற அவர், ஆந்திர கேசரி என்று அழைக்கப்படும் திரு தங்குதுரி பிரகாசம் பந்துலுவின் தனிச் செயலாளராக இருந்த காலம் முதல் அனைத்துத் துறைகளிலும் உயர்ந்த பண்பு நலன்களைப் பின்பற்றினார்.
விஜயவாடாவுக்கு அண்மையில் நான் பயணம் மேற்கொண்டிருந்த போது, நான் தங்கியிருந்த ஸ்வர்ண பாரத் அறக்கட்டளைக்கு வந்து என்னை சந்தித்தார். மிகவும் சுறுசுறுப்பாகவும் எப்போதும் போல உற்சாகத்துடனும் காணப்பட்ட திரு ராவுடன் பல்வேறு தலைப்புகளில் விரிவான ஆலோசனைகளை நான் மேற்கொண்டேன்.
அவரது மறைவு எனக்குப் பெரும் அதிர்ச்சியை அளிக்கிறது. அவரது உயர்ந்த பண்பு நலன்களைப் பின்பற்றி அவர் வகுத்துத் தந்த பாதையில் பயணிப்பதே நாம் அவருக்கு செலுத்தும் உயரிய மரியாதை ஆகும்.
அன்னாரை இழந்து வாடும் அவரது குடும்பத்தினருக்கும், தொண்டர்களுக்கும் எனது ஆழ்ந்த இரங்கல்களைத் தெரிவித்துக்கொள்கிறேன். ஓம் சாந்தி!”
இவ்வாறு அவர் வெளியிட்டுள்ள இரங்கல் செய்தியில் குறிப்பிட்டுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1687570